CELEX: 62009CN0393
Language: da
Date: 2009-10-05 00:00:00
Title: Sag C-393/09: Anmodning om præjudiciel afgørelse indgivet af Nejvyšší správní soud (Den Tjekkiske Republik) den 5. oktober 2009 — Bezpečnostní softwarová asociace (foreningen for sikkerhedssoftware) mod Ministerstvo kultury ČR (Kulturministeriet, Den Tjekkiske Republik)

16.1.2010   
            
            
               DA
            
            
               Den Europæiske Unions Tidende
            
            
               C 11/14
            
         Anmodning om præjudiciel afgørelse indgivet af Nejvyšší správní soud (Den Tjekkiske Republik) den 5. oktober 2009 — Bezpečnostní softwarová asociace (foreningen for sikkerhedssoftware) mod Ministerstvo kultury ČR (Kulturministeriet, Den Tjekkiske Republik)
   (Sag C-393/09)
   2010/C 11/24
   Processprog: tjekkisk
   
      Den forelæggende ret
   
   Nejvyšší správní soud
   
      Parter i hovedsagen
   
   
      Sagsøger: Bezpečnostní softwarová asociace
   
      Sagsøgt: Ministerstvo kultury ČR
   
      Præjudicielle spørgsmål
   
   
               1)
            
            
               Skal artikel 1, stk. 2, i Rådets direktiv 91/250/EØF af 14. maj 1991 om retlig beskyttelse af edb-programmer (1) fortolkes således i relation til ophavsretlig beskyttelse af et edb-program som et værk omfattet af dette direktiv, at udtrykket »enhver form, hvori et edb-program udtrykkes« også omfatter et edb-programs grafiske brugergrænseflade eller dele heraf?
            
         
               2)
            
            
               Såfremt det første spørgsmål besvares bekræftende, er der i så fald ved en tv-udsendelse, hvorved offentligheden sættes i stand til at have en sansemæssig oplevelse af et edb-programs grafiske brugergrænseflade eller dele heraf, selv om der ikke herved opnås mulighed for aktivt at kunne kontrollere programmet, tale om at gøre et værk eller en del heraf tilgængeligt for offentligheden som omhandlet i artikel 3, stk. 1, i Europa-Parlamentets og Rådets direktiv 2001/29/EF af 22. maj 2001 om harmonisering af visse aspekter af ophavsret og beslægtede rettigheder i informationssamfundet (2)?
            
         
      (1)  EFT L 122, s. 42.
   
      (2)  EFT L 167, s. 10.